Os celiferos tienen alas, que en bella especie pueden estar vestichials y redueitas en totz os adultos u estar-ne solo que en un d'os sexos (freqüentment, en as fembras). Como insectos hemimetabolos, os exemplars chuvenils no tienen as alas d'os adultos dica que arriban a la madureza sexual. As alas externas, o primer par, son tiercas y no sirven ta volar. en muitas especies tienen coloración mimetica. O segundo par d'alas, mas tovas y flexibles, son extensibles y permiten o volido. En bellas pocas especies, iste segundo par d'alas de volar tiene una color bien viva, que le gosa servir a l'individuo ta mostrar una marca muit envistable a os potencials depredadors que l'encorran, tot fendo-les centrar l'atención en ella, y que le permite d'escapar quan o celifero tanca las alas y simplament se deixa cayer ta tierra y torna a adoptar l'apariencia mimetica habitual, causando que o depredador, en os millors casos, pierda de vista a imáchen que perseguiba y no saba tornar a trobar-lo.